



# Referat styremøte nr. 3/2022

Steiland; 22. februar 2022

kl. 1900-2130

Til stede: Ivar Omsted, Nils Steien, Kåre B. Tune, Roy Steinar Hansen, Ole O. Kroken, Brita Martinsen

Forfall: Espen Sørgård, William Markussen, Jonas Hansen, Sissel Motrøen, Georg Omsted, Torfinn Strømseth, Terje Hilmarsen,

Saksliste

11/22 Referat

12/22 Innkommen post og aktuelle saker

13/22 Saker til årsmøte 2022

14/22 Eventuelt

**11/22 Godkjenning av referat fra styremøte nr.2 - 25.jan 2022**

Vedtak: Referat godkjennes, det presiseres at man skal tilstrebe å sende det ut senest en uke etter avholdt møte.

**12/22 Innkommen post og aktuelle saker.**

1. MVA kompensasjon og strømstøtte.
Intet nytt vedrørende MVA kompensasjon, strømstøtte ikke aktuelt for oss.
2. Forhåndsvarsel om adressetildeling i 2022
Vi har fått følgende tildelinger: Nordre Altevatnet 5759 Gamas og Leinavatnet 690 Leina.

Styret hadde ingen innsigelser til dette.

1. NJFF-Troms Årsmøte
NJFF-Troms Årsmøte avholdes 20 mars på Vollan Gjestestue fra kl 11.00- 16.00

Frist for å sende inn saker til årsmøtet var 20. februar 2022. Bardu JFF har ingen saker vi ønsker å fremme. Nytt styre tar stilling til hvem som deltar fra Bardu JFF.

1. Verveplakater med QR-kode
Ikke aktuelt for Bardu JFF så lenge vi er en lukket forening.
2. Søk om midler til aktiviteter
Styret og alle utvalgsledere har mulighet til å søke om midler til forskjellige aktiviteter, se <https://www.njff.no/njff->
3. Fra Sissel, alle utvalgssidene er nå oppdatert unntatt fiske og skyte utvalget. Det blir gjort etter årsmøtet når nytt styre er på plass. Hun ba oss vurdere å utsette årsmøtet pga mye smitte?
Styret ønsker ikke å utsette årsmøtet.

Vedtak: Enstemmig vedtatt

**13/22 Saker fra styret til årsmøte**

* Vedtektsendringer
	+ Kåre oppdaterte styret etter gjennomgang av siste 10 års årsmøteprotokoller og hvilke vedtektsendringer som er gjort i perioden sett opp mot siste offisielle utgave av vedtektene (datert 2011). Det ble identifisert noen vedtak som ikke er tatt inn i vedtektene. Disse blir nå tatt inn sammen med evt nye vedtak fra årets årsmøte og den neste offisielle versjonen blir datert 2022.
	+ Forslag til nye vedtektsendringer (fra forrige møte):
		- Kvinneutvalg benevnes i vedtektene på lik linje med øvrige utvalg.
		- Valg av leder endres fra 1 år til 2 år, gjeldende fra 2023.
		- Antall varamedlemmer i styret reduseres fra 3 til 2 stk.
* Endringer av vedtektene tilpasset NJFF’s vedtektsnorm (åpen forening).

Ivar har vært i kontakt med NJFF sentralt for å få klarhet i hvilket handlingsrom vi har ift vedtektsnormens § 3. Det er fortsatt veldig uklart hvilket handlingsrom vi har ift om det er mulig å forbeholde enkelte av hyttene for foreningens medlemmer som er bosatt i Bardu. Det er videre en rekke uavklarte forhold hva det vil innebære hvis Bardu JFF ikke vedtar denne vedtektsnormen, evt melder seg ut av NJFF.
Styrets anbefaling er at det settes ned en arbeidsgruppe som avklarer handlingsrommet til foreningen før vi tar endelig stilling til saken. Arbeidsgruppen får som mandat å utrede muligheter og begrensninger samt konsekvenser ved å godta, evt ikke godta den nye vedtektsnormen. Arbeidsgruppen fremmer sin anbefaling til styret innen utgangen av 2022. Saken fremmes av styret for avgjørelse på årsmøtet 2023.

* Jubileumsbok Bardu Jeger- og Fiskerforening (se vedlagt forslag fra Kvinneutvalget).
Styrets anbefaling til årsmøtet er at det basert på Kvinneutvalgets forslag, startes opp et arbeid med å gi ut en Jubileumsbok i anledning 100 års jubileet i 2028. Styret får mandat til etablering av en arbeidsgruppe som står for utarbeidelse og utgivelse av jubileumsbok med styret som godkjenningsinstans.
Det settes av kr. 15.000,- til formålet på årets budsjett og det legges til grunn en total planramme på kr. 150 000,- over 6 år.
* Budsjett
Da ikke alle utvalgene hadde sendt inn budsjettforslag eller ikke lagt det inn i «masterarket» ble det besluttet at Kåre og Roy Steinar ferdigstiller dette til styremøtet før årsmøtet.
* Aktivitetsplan
Da ikke alle utvalgene hadde sendt inn sine innspill eller ikke lagt det inn i «masterarket» ble det besluttet at Ivar ferdigstiller dette til styremøtet før årsmøtet.
* Diverse praktisk rundt gjennomføring av årsmøtet
	+ Brita ordner mat og drikke
	+ Flg oppgaver på årsmøtet avklares på styremøtet i forkant:
	- ordstyrer (Ivar)
	- sekretær
	- tellekorps
	- 2 medlemmer til å underskrive protokollen
	+ Utskrift/ kopier av årsmøtepapirene må vi få ordnet på ett eller annet hvis
* Æresmedlemskap:
Det har kommet inn ett forslag til nytt æresmedlem. Slik styret oppfatter årsmøtevedtaket fra 2019 er det opp til styret å utnevne æresmedlemmer. Styret tar stilling til det innkommende forslaget på styremøtet før årsmøtet.

Vedtak: Enstemmig vedtatt

**14/22 Eventuelt**

Bardu JFF er innkalt til årsmøtet (generalforsamling) i NNVM torsdag 24. mars. Da Ivar ikke har anledning til å delta ga styret sin tilslutning til at Roy Steinar representerer foreningen med nødvendige fullmakter. Ut i fra mottatt forslag til budsjett fra NNVM ble styret enige om at vi budsjetterer med inntekter på kr. 75 000,- fra årets villmarksmesse.

**Møteplan**

Neste styremøte blir 01. mars kl 1800 kommunestyresalen.